proxectonos/corpus_dominio_legal_administrativo_tmp huggingface dataset:
RESOLUCIÓN do 31 de marzo de 2022 pola que se publican a relación das persoas beneficiarias e o importe das bolsas concedidas en virtude da Orde do 2 de decembro de 2021 (Diario Oficial de Galicia número 243, do 21 de decembro) pola que se establecen as bases reguladoras e se convocan as bolsas de formación en materia de museos correspondentes ao programa 2022.
Consellería de Cultura, Educación e Universidade — III. Outras disposicións — 12/04/2022

Á vista da proposta da Secretaría Xeral de Cultura, tras o informe da Comisión Técnica de Avaliación sobre a convocatoria das bolsas de formación en materia de museos correspondentes ao programa 2022 (Orde do 2 de decembro de 2021; DOG nº 243, do 21 de decembro), esta consellería
1º. Aprobar as listaxes definitivas correspondentes á adxudicación das vinte (20) bolsas por un importe de cento catorce mil euros (114.000,00 €) con cargo á aplicación orzamentaria 10.40.432A.480.2 dos orzamentos xerais da Comunidade Autónoma de Galicia para o ano 2022. A Consellería de Cultura, Educación e Universidade efectuará as cotizacións á Seguridade Social por un importe de seis mil euros (6.000,00 €) con cargo á aplicación orzamentaria 10.40.432A.484.0 dos orzamentos xerais da Comunidade Autónoma de Galicia para o ano 2022.
2º. Establecer o chamamento das listas de espera segundo a orde de puntuación.
3º. Aprobar as listaxes de persoas solicitantes excluídas de acordo coas causas especificadas.
4º. Contra esta resolución, que pon fin á vía administrativa, poderase recorrer potestativamente en reposición ou ben poderá ser impugnada directamente, ante a orde xurisdicional contencioso-administrativa, de conformidade co previsto no artigo 123 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 31 de marzo de 2022
Persoas adxudicatarias.
Lista de espera.
Persoas excluídas.
Renuncias.
Persoas adxudicatarias.
Lista de espera.
Persoas excluídas.
Renuncias.
Persoas adxudicatarias.
Lista de espera.
Desistencia.
Persoas adxudicatarias.
Lista de espera.
Persoas excluídas.
Persoas adxudicatarias.
Persoas excluídas.
Renuncias.
Persoas adxudicatarias.
Lista de espera.
ORDE do 4 de abril de 2022 pola que se amplía o gasto máximo autorizado da Orde do 27 de decembro de 2021 pola que se estableceron as bases reguladoras e a fixación de crédito para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2022, tramitada como anticipado de gasto (código de procedemento PE155A).
Consellería do Mar — III. Outras disposicións — 13/04/2022

O artigo 3.3 da Orde de bases do 27 de decembro de 2021 establece que «Os importes consignados en cada convocatoria poderán ser ampliados en función das dispoñibilidades orzamentarias, sen que iso dea lugar á apertura dun novo prazo de presentación de solicitudes».
Dado que existen dispoñibilidades de crédito derivadas de remanentes na aplicación 15.03.723C.770.0 e 15.03.723C.780.0, destinado a financiar as presentes axudas, considérase axeitado ampliar o importe do crédito inicial para os denominados proxectos produtivos e non produtivos, pois así se acada un uso máis eficiente dos fondos públicos e un maior grao de execución orzamentaria.
Por todo isto, e facendo uso das facultades que me confire o artigo 34 da Lei 1/1983, do 22 de febreiro, reguladora das normas da Xunta e da súa Presidencia,
Artigo único. Ampliación de crédito
1. Amplíase o crédito máximo destinado a financiar as subvencións que se concedan a proxectos produtivos e non produtivos, con cargo ás aplicacións contables 15.03.723C.770.0 e 15.03.723C.780.0, na anualidade 2022, da convocatoria do ano 2022 das axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, nun importe de 200.000,00 € no caso da aplicación 15.03.723C.770.0 e de 800.000,00 € no caso da aplicación 15.03.723C.780.0.
2. O novo importe total máximo, sumando o importe inicial xa publicado e a presente ampliación, é o detallado no cadro seguinte:
Disposición derradeira única
Esta orde producirá efectos desde o día seguinte ao da súa publicación no Diario Oficial de Galicia.
Santiago de Compostela, 4 de abril de 2022
RESOLUCIÓN do 11 de abril de 2022 pola que se ordena a publicación do Acordo do Consello da Xunta de Galicia do 8 de abril de 2022 polo que se declara festa de interese turístico de Galicia a Festa da Pascua (Padrón).
Axencia Turismo de Galicia — III. Outras disposicións — 13/04/2022

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección de la Axencia Turismo de Galicia dispón que se publique no
Diario Oficial de Galicia
o Acordo adoptado polo Consello da Xunta de Galicia na súa reunión do 8 de abril de 2022, que a seguir se transcribe:
«Declarar festa de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, a Festa da Pascua (Padrón).».
Santiago de Compostela, 11 de abril de 2022
EXTRACTO da Resolución do 30 de marzo de 2022 pola que se dá publicidade ao Acordo do Consello de Dirección que aproba as bases reguladoras do concurso Eduemprende Idea 2022, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e se convoca para o ano 2022 en réxime de concorrencia competitiva (código de procedemento IG650A).
Instituto Galego de Promoción Económica — III. Outras disposicións — 11/04/2022

BDNS (Identif.): 619659.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarios
Poderá participar nesta convocatoria o alumnado que cumpra os seguintes requisitos:
a) Estar matriculado no curso 2021/22 nas ensinanzas de formación profesional, deportivas ou de artes plásticas e deseño da Comunidade Autónoma de Galicia, sostidas con fondos públicos.
b) A participación terá que ser en grupo, formado por un mínimo de dous/dúas alumnos/as e un máximo de catro, que terán igualmente a consideración de beneficiarios. En calquera caso, deberán nomear un representante ou apoderado único co poder suficiente para cumprir as obrigas que, como beneficiaria, lle corresponden á agrupación.
c) As persoas participantes deben cumprir os requisitos para obter a condición de beneficiarias de acordo co artigo 10 da Lei 9/2007, do 13 de xuño, de subvencións de Galicia, de estar ao día no cumprimento das obrigas tributarias ou fronte á Seguridade Social e de non ter pendente de pagamento ningunha débeda coa Administración pública da Comunidade Autónoma, segundo o indica o artigo 11 do Decreto 11/2009.
Segundo. Obxecto
As axudas concédense en réxime de concorrencia competitiva e teñen por obxecto convocar o concurso Eduemprende Idea 2022, co fin de potenciar a realización de proxectos empresariais polo alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
Terceiro. Bases reguladoras
Resolución do 30 de marzo de 2022 pola que se dá publicidade ao Acordo do Consello de Dirección que aproba as bases reguladoras do concurso Eduemprende Idea 2022, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e se convoca para o ano 2022 en réxime de concorrencia competitiva (código de procedemento IG650A).
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 06.A1.741A.4800 e por un importe de 12.000,00 € con cargo ao ano 2022.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación da resolución de convocatoria no Diario Oficial de Galicia.
Santiago de Compostela, 30 de marzo de 2022
DECRETO 44/2022, do 31 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de reposición do acceso ao camiño municipal afectado pola construción das obras da VG-3.1, punto quilométrico (p.q.) 2+700, San Cibrao das Viñas, de clave OU/21/025.06, no concello de San Cibrao das Viñas (Ourense).
Consellería de Infraestruturas e Mobilidade — III. Outras disposicións — 11/04/2022

Antecedentes:
Primeiro. Con data do 20 de agosto de 2021 publicouse no
Diario Oficial de Galicia
núm. 160 o Anuncio do 2 de agosto de 2021 polo que se somete ao trámite de información pública o proxecto construtivo de reposición do acceso ao camiño municipal afectado pola construción das obras da VG-3.1, punto quilométrico (p.q.) 2+700, San Cibrao das Viñas, de clave OU/21/025.06, así como a relación individual de bens, dereitos e propietarios afectados polo proxecto referido.
Segundo. Tras a análise dos informes e certificados presentados, o 4 febreiro de 2022 aprobáronse o expediente de información pública e o proxecto de construción de reposición do acceso ao camiño municipal afectado pola construción das obras da VG-3.1, punto quilométrico (p.q.) 2+700, San Cibrao das Viñas, de clave OU/21/025.06.
O obxecto da actuación consiste na reposición do acceso dun camiño municipal ao novo trazado da estrada provincial OU-0516, modificada como parte das obras de construción da estrada VG-3.1, no contorno do seu punto quilométrico 2+700, de xeito que se construirá un novo treito de camiño que conecte o actual co camiño de servizo da nova VG-3.1.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día trinta e un de marzo de dous mil vinte e dous,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de reposición do acceso ao camiño municipal afectado pola construción das obras da VG-3.1, punto quilométrico (p.q.) 2+700, San Cibrao das Viñas, de clave OU/21/025.06.
Santiago de Compostela, trinta e un de marzo de dous mil vinte e dous
RESOLUCIÓN do 30 de marzo de 2022, da Dirección Xeral de Emprego, Traballo Autónomo e Economía Social, pola que se lles dá publicidade ás subvencións concedidas ao abeiro da Orde do 31 de decembro de 2020 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía Social) e se convocan para o ano 2021 (código de procedemento TR802G e TR802J) (Diario Oficial de Galicia número 25, do 8 de febreiro de 2021).
Consellería de Emprego e Igualdade — III. Outras disposicións — 11/04/2022

En cumprimento do disposto no artigo 11.1 da Orde do 31 de decembro de 2020 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-economía social), e se convocan para o ano 2021 (DOG nº 25, do 8 de febreiro de 2021) resolvo que se proceda á publicación das subvencións concedidas que se indican no anexo, cun importe total de 4.685.063,42 euros, con cargo ás aplicacións 11.04.324C.470.0 e 11.04.324C.470.1 dos orzamentos xerais da Comunidade Autónoma de Galicia para o exercicio 2021.
Santiago de Compostela, 30 de marzo de 2022
Programa I. Fomento do emprego en cooperativas e sociedades laborais.
Aplicación: 11.04.324C.470.0.
Programa II. Fomento do acceso á condición de persoa socia.
Aplicación: 11.04.324C.470.1.
RESOLUCIÓN do 23 de marzo de 2022 pola que se notifican as resolucións do presidente do Fondo Español de Garantía Agraria (FEGA) relativas á asignación de dereitos de pagamento básico da reserva nacional da campaña 2021 e as resolucións pendentes da campaña 2017.
Fondo Galego de Garantía Agraria — III. Outras disposicións — 04/04/2022

Para os efectos de establecer en Galicia o procedemento de solicitude para a asignación de dereitos de pagamento básico procedentes da reserva nacional da campaña 2021, no marco establecido polo Real decreto 1076/2014, do 19 de decembro, sobre asignación de dereitos do réxime de pagamento básico da política agraria común, publicouse a Orde do 15 de xaneiro de 2021, da Consellería do Medio Rural, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
O Fondo Galego de Garantía Agraria (Fogga), con base no disposto nos artigos 23 a 27 do Real decreto 1076/2014, tramitou e informou sobre as solicitudes de acceso á reserva nacional e deu traslado dos expedientes á persoa titular da Presidencia do Fondo Español de Garantía Agraria (FEGA) para a súa resolución.
De acordo co disposto no artigo 27.1 do Real decreto 1076/2014, a persoa titular da Presidencia do FEGA comunicou ao Fogga, para a súa notificación ás persoas solicitantes, a resolución sobre a asignación de solicitudes de dereitos de pagamento básico da reserva nacional.
Así mesmo, tras a análise das diferentes casuísticas na asignación de dereitos non resoltas ata a data, notifícanse as resolucións de asignación de dereitos da reserva nacional pendentes das campaña regulada na Orde do 31 de xaneiro de 2017, da Consellería do Medio Rural, pola que se regula a aplicación dos pagos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Conforme co anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/consultas_pac/dereitos_de_pagamento_basico) a resolución da persoa titular da Presidencia do FEGA de asignación de dereitos de pagamento básico da reserva nacional da campaña 2021 e a notificación das resolucións pendentes da campaña 2017.
Segundo. Contra a resolución da persoa titular da Presidencia do FEGA, as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte ao da publicación desta notificación no Diario Oficial de Galicia.
Santiago de Compostela, 23 de marzo de 2022
RESOLUCIÓN do 28 de marzo de 2022, da Secretaría Xeral de Educación e Formación Profesional, pola que se regula o bacharelato de especialización en idiomas (PluriBach), para o curso 2022/23.
Consellería de Cultura, Educación e Universidade — III. Outras disposicións — 04/04/2022

Co obxecto de estender o programa de plurilingüismo á etapa postobrigatoria de bacharelato para o curso 2022/23, esta Secretaría Xeral de Educación e Formación Profesional resolve anunciar:
Primeiro. Que na páxina web da Consellería de Cultura, Educación e Universidade (www.edu.xunta.gal) estará dispoñible a regulación e convocatoria de incorporación de centros para participar no bacharelato de especialización en idiomas (PluriBach) para o curso 2022/23.
Segundo. Que o prazo de presentación de solicitudes será ata o 30 de abril de 2022 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de Pluribach deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.es/programaseducativos
Santiago de Compostela, 28 de marzo de 2022
DECRETO 41/2022, do 17 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción Fomento da mobilidade sustentable. Senda na OU-536. Treitos: As Vendas (puntos quilométricos 11+890-12+810) e Santa Baia (puntos quilométricos 9+100-11+120), de clave OU/16/274.06, nos concellos do Pereiro de Aguiar e Esgos.
Consellería de Infraestruturas e Mobilidade — III. Outras disposicións — 04/04/2022

Antecedentes:
Primeiro. Con data do 14 de febreiro de 2020 publicouse no Diario Oficial de Galicia núm. 31 o Anuncio do 30 de xaneiro de 2020 polo que se somete ao trámite de información pública o proxecto de construción Fomento da mobilidade sustentable. Senda na OU-536. Treitos: As Vendas (pp.qq 11+890-12+810) e Santa Baia (pp.qq. 9+100-11+120), de clave OU/16/274.06, así como a relación individual de bens, dereitos e propietarios afectados polo proxecto referido.
Segundo. Tras a análise dos informes, alegacións e certificados presentados, o 11 de marzo de 2022 aprobouse o expediente de información pública e o proxecto de construción Fomento da mobilidade sustentable. Senda na OU-536. Treitos: As Vendas (pp.qq. 11+890-12+810) e Santa Baia (pp.qq. 9+100-11+120), de clave OU/16/274.06.
O obxecto da actuación consiste na creación de dous itinerarios mixtos peonil e ciclista pola marxe esquerda da OU-536, de ancho mínimo 1,8 m e formigón coloreado; un deles desde o p.q. 9+100 (glorieta do Camiño da Venda, no municipio do Pereiro de Aguiar) ata o p.q. 11+120, e o outro desde o p.q. 11+890 (no lugar das Vendas, no límite entre os concellos do Pereiro de Aguiar e Esgos) ata o p.q. 12+810.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día dezasete de marzo de dous mil vinte e dous,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción Fomento da mobilidade sustentable. Senda na OU-536. Treitos: As Vendas (pp.qq. 11+890-12+810) e Santa Baia (pp.qq. 9+100-11+120), de clave OU/16/274.06.
Lugo, dezasete de marzo de dous mil vinte e dous
DECRETO 42/2022, do 17 de marzo, polo que se deixa sen efecto a declaración de utilidade pública e urxente ocupación dos bens e dereitos afectados polo proxecto de construción Fomento da mobilidade sustentable. Nova senda na OU-402. Treito: Reza (puntos quilométricos 1+090-3+780), de clave OU/19/135.06.1, no concello de Ourense.
Consellería de Infraestruturas e Mobilidade — III. Outras disposicións — 04/04/2022

Con data do 16 de febreiro de 2021, o director da Axencia Galega de Infraestruturas aprobou o proxecto de construción Fomento da mobilidade sustentable. Nova senda na OU-402. Treito: Reza (puntos quilométricos 1+090-3+780), de clave OU/19/135.06.1.
Esta aprobación serviu de base para que o Consello da Xunta de Galicia no seu Decreto 43/2021, do 4 de marzo (DOG núm. 50, do 15 de marzo), acordase a declaración de utilidade pública e a urxente ocupación dos bens e dereitos afectados.
Con data do 3 de marzo de 2022, ante un cambio da normativa, novas necesidades e a viabilidade de redactar un novo proxecto que minimice a afección ás propiedades lindeiras, o director da Axencia Galega de Infraestruturas deixou sen efecto a Resolución do 16 de febreiro de 2021 de aprobación do proxecto de construción Fomento da mobilidade sustentable. Nova senda na OU-402. Treito: Reza (puntos quilométricos 1+090-3+780), de clave OU/19/135.06.1
De acordo co artigo 22.5 da Lei 8/2013, de estradas de Galicia, a utilidade pública e a urxente ocupación dos bens e dereitos está sustentada na aprobación definitiva do proxecto.
En virtude de todo o exposto, estando prevista a redacción dun novo proxecto con menor afección, e en aplicación do artigo 109.1 da Lei 39/2015, do 1 de outubro, do procedemento administrativo común das administracións públicas, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día dezasete de marzo de dous mil vinte e dous,
Artigo único. Deixar sen efecto a declaración de utilidade pública e a urxente ocupación dos bens e dereitos afectados polo proxecto Fomento da mobilidade sustentable. Nova senda na OU-402. Treito: Reza (puntos quilométricos 1+090-3+780), de clave OU/19/135.06.1.
Lugo, dezasete de marzo de dous mil vinte e dous
EXTRACTO da Resolución do 17 de marzo de 2022, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora das persoas emigrantes galegas retornadas na Comunidade Autónoma galega, e se procede á súa convocatoria no ano 2022 (código de procedemento PR937A).
Vicepresidencia primeira e Consellería de Presidencia, Xustiza e Turismo — III. Outras disposicións — 04/04/2022

BDNS (Identif.): 617933.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
1. As persoas galegas e nacidas en Galicia.
2. Os/as cónxuxes ou persoas con unión análoga á conxugal e os/as descendentes por consanguinidade das persoas galegas e nacidas en Galicia.
Segundo.
Obxecto
Esta resolución ten por obxecto establecer as bases que regularán o procedemento de concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, que se establezan como persoas traballadoras autónomas ou por conta propia (código de procedemento PR937A).
Terceiro.
Bases reguladoras
Resolución do 17 de marzo de 2022, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora das persoas emigrantes galegas retornadas na Comunidade Autónoma galega, e se procede á súa convocatoria no ano 2022 (código de procedemento PR937A).
Cuarto.
Importe
Para a concesión destas subvencións destinarase un crédito de un millón de euros (1.000.000 €) con cargo á aplicación orzamentaria 04.30.312C.470.0 dos orzamentos xerais da Comunidade Autónoma de Galicia para o ano 2022.
Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación e condicionado á declaración de dispoñibilidade do crédito e, se é o caso, logo de aprobación da modificación orzamentaria que proceda. Neste caso publicarase a ampliación do crédito nos mesmos medios ca a convocatoria, sen que tal publicidade implique a apertura de prazo para presentar novas solicitudes nin o inicio do novo cómputo de prazo para resolver.
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no
Diario Oficial de Galicia
e rematará o 30 de setembro de 2022.
Santiago de Compostela, 17 de marzo de 2022
RESOLUCIÓN do 28 de marzo de 2022, da Secretaría Xeral de Educación e Formación Profesional, pola que se fai pública a convocatoria para a incorporación de novos centros docentes á Rede de centros plurilingües de Galicia para o curso 2022/23.
Consellería de Cultura, Educación e Universidade — III. Outras disposicións — 04/04/2022

Co obxecto de estender o programa de plurilingüismo a novos centros na educación primaria e na educación secundaria obrigatoria, para o curso 2022/23, esta Secretaría Xeral de Educación e Formación Profesional resolve anunciar:
Primeiro. Que na páxina web da Consellería de Cultura, Educación e Universidade (www.edu.xunta.gal) estará dispoñible a regulación e convocatoria de incorporación de centros para participar no programa de ensinanzas plurilingües na educación primaria e na educación secundaria obrigatoria para o curso 2022/23.
Segundo. Que o prazo de presentación de solicitudes será ata o 30 de abril de 2022 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de plurilingüismo deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.es/programaseducativos
Santiago de Compostela, 28 de marzo de 2022
RESOLUCIÓN do 28 de marzo de 2022, da Secretaría Xeral de Educación e Formación Profesional, pola que se regula o programa plurilingüe no segundo ciclo da educación infantil (Plurinfantil), para o curso 2022/23.
Consellería de Cultura, Educación e Universidade — III. Outras disposicións — 04/04/2022

Co obxecto de estender o programa de plurilingüismo ao segundo ciclo da educación infantil para o curso 2022/23, esta Secretaría Xeral de Educación e Formación Profesional resolve anunciar:
Primeiro. Que na páxina web da Consellería de Cultura, Educación e Universidade (www.edu.xunta.gal) estará dispoñible a regulación e convocatoria de incorporación de centros para participar no programa de ensinanzas plurilingües no segundo ciclo da educación infantil (Plurinfantil) para o curso 2022/23.
Segundo. Que o prazo de presentación de solicitudes será ata o 30 de abril de 2022 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de Plurinfantil deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.es/programaseducativos
Santiago de Compostela, 28 de marzo de 2022
EXTRACTO da Resolución do 6 de abril de 2022 pola que se convocan axudas propias para a mobilidade de persoal investigador.
Universidade de Vigo — III. Outras disposicións — 18/04/2022

De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións https://www.infosubvenciones.es/bdnstrans/GE/es/convocatoria/619079
BDNS (Identif.): 619079.
Primeiro. Persoas beneficiarias
Grupo 1:
– Alumnado de doutoramento. Quen sexa beneficiaria ou beneficiario dunha axuda de apoio á etapa predoutoral non poderá solicitar axuda para a mesma estadía para a que teña concedido financiamento autonómico ou estatal.
Grupo 2:
– Persoal investigador posdoutoral contratado no marco do programa competitivo Juan de la Cierva Formación.
– Persoal investigador contratado no marco do programa competitivo para a formación de doutoras e doutores (FPI) que se atope no período de orientación posdoutoral (POP).
Segundo. Modalidades
Modalidade A. Bolsas para viaxes.
Modalidade B. Bolsas para estadías en centros de investigación.
Terceiro. Obxecto.
O obxecto desta convocatoria é financiar parcialmente os desprazamentos para presentar resultados de investigación e as estadías en centros de investigación, ou empresas no caso de programas coa mención de «Doutoramento industrial», de fóra de Galicia, do persoal investigador que cumpra os requisitos sinalados, co obxectivo de contribuír ao intercambio de coñecemento e á mellora e internacionalización da súa actividade investigadora.
Cuarto. Bases reguladoras
Resolución do 6 de abril de 2022 pola que se convocan axudas propias para a movilidade de persoal investigador da Universidade de Vigo, para o ano 2022.
Quinto. Contía
A contía total do crédito destinado a estas axudas será de oitenta mil euros (80.000 €), con cargo á aplicación orzamentaria 2022 00VI 131H 481.01
Sexto. Prazo de presentación de solicitudes
Desde o día 18 de abril ata o 13 de maio de 2022.
Vigo, 6 de abril de 2022
RESOLUCIÓN do 8 de abril de 2022 pola que se amplía o crédito orzamentario recollido na Resolución do 25 de novembro de 2021 pola que se establecen as bases reguladoras e se anuncia a convocatoria de subvencións relativas ao Plan de transición a unha mobilidade eficiente para o ano 2022 (códigos de procedemento IN421T e IN421U).
Axencia Instituto Enerxético de Galicia — III. Outras disposicións — 18/04/2022

Mediante a Resolución do 25 de novembro de 2021, que foi publicada no DOG número 235, do 9 de decembro de 2021, establecéronse as bases reguladoras e anunciouse a convocatoria de subvencións relativas ao Plan de transición a unha mobilidade eficiente.
O procedemento de concesión destas subvencións tramitouse en réxime de concorrencia non competitiva, segundo a excepción prevista no artigo 19.2 da Lei 9/2007, do 13 de xuño, de subvencións de Galicia.
O artigo 2 da resolución establece o seguinte:
«1. As subvencións que se concedan financiaranse con cargo aos orzamentos do Inega para o exercicio 2022. O importe total asignado a esta convocatoria ascende a 2.500.000,00 euros.
O artigo 2.2 da resolución prevé a posibilidade de ampliar o crédito como consecuencia da existencia dunha maior dispoñibilidade orzamentaria derivada dalgunha das circunstancias previstas no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e, se for o caso, logo da aprobación da modificación orzamentaria que proceda. Isto podería dar lugar á concesión de máis subvencións de acordo coa orde de prelación de solicitantes que resulte da aplicación dos criterios fixados nas bases que rexen esta convocatoria.
De producirse a ampliación de crédito, publicarase no DOG e na páxina web do Inega (www.inega.gal), sen que tal publicidade implique a apertura de prazo para presentar novas solicitudes nin o inicio de novo cómputo para resolver.
O prazo de presentación de solicitudes comezou o día 17 de xaneiro e, un mes despois, non se rexistraron solicitudes suficientes para esgotar os fondos dispoñibles nas epígrafes correspondentes a autónomos ou empresas; non obstante, existe unha importante lista de espera na epígrafe de persoas físicas.
Por todo o anterior, e dado que na aplicación orzamentaria correspondente existe crédito dispoñible, coa finalidade de incrementar a eficacia administrativa e a eficiencia na asignación de recursos públicos,
Primeiro. Ampliar en 2.000.000 de euros o crédito dispoñible para as subvencións relativas ao Plan de transición a unha mobilidade eficiente, modificando o artigo 2.1 da Resolución do 25 de novembro de 2021, que queda redactado do seguinte xeito:
«1. As subvencións que se concedan financiaranse con cargo aos orzamentos do Inega para o exercicio 2022. O importe total asignado a esta convocatoria ascende a 4.500.000,00 euros.
Segundo. Esta modificación, unha vez publicada no
Diario Oficial de Galicia
, non implicará a modificación do prazo establecido para presentar solicitudes.
Santiago de Compostela, 8 de abril de 2022
CORRECCIÓN DE ERROS. Resolución do 17 de marzo de 2022 pola que se convoca o procedemento de concorrencia para a selección dunha entidade colaboradora para a xestión e organización das actividades que conforman o programa de desenvolvemento do Polo de aceleración do sector de videoxogos para impulso do sector financiado ao 100 % no marco do eixe React-UE do programa operativo Feder Galicia 2014-2020, como resposta da Unión Europea á pandemia da COVID-19 (código de procedemento CT207I).
Axencia Galega das Industrias Culturais — III. Outras disposicións — 18/04/2022

Advertidos erros na citada resolución, publicada no
Diario Oficial de Galicia
número 60, do luns 28 de marzo de 2022, procede facer as oportunas correccións:
Na páxina 19955, na cláusula quinta do anexo I, na táboa onde figuran os custos máximos admisibles, onde di:
Debe dicir:
ORDE do 12 de abril de 2022 pola que se fixa o prezo privado para a venda ao público dunha publicación editada pola Escola Galega de Administración Pública.
Consellería de Facenda e Administración Pública — III. Outras disposicións — 22/04/2022

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitiralle á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Escola Galega de Administración Pública e logo do informe favorable da Dirección Xeral de Planificación e Orzamentos, esta consellería
Artigo único
1. Queda aprobado o prezo de venda ao público da publicación editada pola Escola Galega de Administración Pública, que se relaciona no anexo.
2. Este prezo entenderase con IVA incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de abril de 2022
– Jurisdicción y administración territorial en la Galicia del antiguo régimen (SS. IX-XIX). 29,00 €.
RESOLUCIÓN do 20 de abril de 2022 pola que se dá publicidade da resolución de concesión das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (código de procedemento IG401A).
Instituto Galego de Promoción Económica — III. Outras disposicións — 29/04/2022

Mediante Resolución conxunta do Igape e da Amtega, do 2 de decembro de 2021 (DOG núm. 243, do 21 de decembro), publicáronse as bases reguladoras das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, e procedeuse á súa convocatoria en réxime de concorrencia competitiva.
As ditas bases establecen no seu artigo 8.5 que a resolución conxunta relativa a cada período de admisión de solicitudes será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no
Diario Oficial de Galicia
, de acordo co artigo 45 da Lei 39/2015.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución de concesión do 24.3.2022, da Dirección Xeral do Igape, e da Resolución de concesión do 24.3.2022, da Dirección da Amtega, correspondentes á convocatoria 2022.1 das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe Consulta de resolucións definitivas https://www.igape.gal/gl/resolucions-definitivas).
Segundo. As resolucións do 24.3.2022 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer recurso de reposición ante a persoa titular da Dirección Xeral do Igape ou da Dirección Xeral da Amtega, segundo o caso, dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 20 de abril de 2022
EXTRACTO da Orde do 28 de abril de 2022 pola que se modifica a Orde do 21 de xaneiro de 2022 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Consellería do Medio Rural — III. Outras disposicións — 29/04/2022

BDNS (Identif.): 607496.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Prazo de presentación da solicitude única
O prazo de presentación da solicitude única, para o ano 2022, iníciase o 1 de febreiro e finalizará o día 13 de maio, ambos incluídos.
Santiago de Compostela, 28 de abril de 2022
EXTRACTO da Resolución do 5 de abril de 2022 pola que se aproban as bases, en réxime de concorrencia non competitiva, de subvencións ás actividades de distribución para industrias culturais, e se convocan para o ano 2022 (código de procedemento CT402C).
Axencia Galega das Industrias Culturais — III. Outras disposicións — 29/04/2022

BDNS (Identif.): 622300.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Poden ser beneficiarias das distintas modalidades das subvencións, persoas físicas (autónomas) e persoas xurídicas privadas, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, dedicadas profesionalmente á actividade de produción e distribución de espectáculos de artes escénicas ou musicais.
2. Poden ser tamén beneficiarias as agrupacións de persoas físicas ou xurídicas privadas, comunidades de bens ou calquera outro tipo de unidade económica ou patrimonio separado que, aínda carecendo de personalidade xurídica, poidan levar a cabo as actividades obxecto da subvención, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, dedicadas profesionalmente á actividade de produción e distribución de espectáculos de artes escénicas ou musicais.
Segundo. Finalidade
Fixar as bases que regularán o réxime de subvencións establecidas pola Agadic para promover a distribución exterior e interior de bens e servizos culturais producidos por empresas e/ou compañías ou grupos profesionais con sede na Comunidade Autónoma de Galicia, coa excepción das asociacións e entidades sen fins de lucro, e convocar as ditas axudas para o ano 2022.
Terceiro. Bases reguladoras
Resolución do 5 de abril de 2022 pola que se aproban as bases, en réxime de concorrencia non competitiva, de subvencións ás actividades de distribución para industrias culturais, e se convocan para o ano 2022 (código de procedemento CT402C).
Cuarto. Importe
O importe máximo para o financiamento das axudas incluídas nesta convocatoria é de 460.000 euros, 230.000 euros para artes escénicas (modalidades A.1, A.2, A.3 e A.4) e 230.000 euros para música (modalidades B.1, B.2 e B.3) da partida orzamentaria 2021.10.A1.432B.470.0, para o ano 2022, código de proxecto 2015-0003.
Quinto. Prazo de presentación de solicitudes
O prazo para a presentación das solicitudes será dun mes contado desde o día seguinte á publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte e se no mes de vencemento non houbese día equivalente ao inicial do cómputo, entenderase que o prazo expira o último día do mes.
Santiago de Compostela, 5 de abril de 2022
ORDE do 28 de abril de 2022 pola que se modifica o prazo de xustificación da Orde do 3 de setembro de 2021 pola que establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co instrumento de recuperación da Unión Europea (EURI) no marco do PDR de Galicia 2014-2020, e se convocan para o ano 2021 (código de procedemento MR351A).
Consellería do Medio Rural — III. Outras disposicións — 29/04/2022

Mediante a Orde do 3 de setembro de 2021 (DOG num. 182, do 21 de setembro), convocáronse para o ano 2021 as axudas para o fomento da utilización de maquinaria agrícola en réxime asociativo en Galicia, financiadas co instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2020.
No artigo 27 da convocatoria establécese que as entidades beneficiarias terán ata o 1 de maio de 2022 para presentar a documentación xustificativa da subvención.
O encarecemento das materias primas, xunto cos problemas de subministración, provocou atrasos nos prazos de fabricación da maquinaria agrícola, que dificultan que os beneficiarios destas axudas poidan cumprir co prazo de execución.
Coa finalidade de facer viables os procesos de execución e xustificación dos investimentos, sen que con iso se cause prexuízo a terceiros, considérase necesario a ampliación do prazo de xustificación ata o 1 de xullo de 2022.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confire a Lei 9/2007, do 13 de xuño, de subvencións de Galicia, e en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do prazo de execución e xustificación
Amplíase ata o 1 de xullo de 2022 (incluído) o prazo para executar e xustificar estas axudas.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de abril de 2022
ORDE do 26 de abril de 2022 pola que se modifica a Orde do 31 de decembro de 2020 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2021 (códigos de procedemento MR651A e MR651B).
Consellería do Medio Rural — III. Outras disposicións — 29/04/2022

A Orde do 31 de decembro de 2020 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2021 (códigos de procedemento MR651A e MR651B), debe ser modificada para permitir que os beneficiarios poidan acollerse á ampliación do prazo de xustificación dos traballos subvencionados, dada a diminución do período efectivo dispoñible para a execución dos traballos e en consonancia co intervalo habilitado en ordes anteriores.
Consecuentemente con todo o anterior, esta consellería, no exercicio das facultades conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Modificación da Orde do 31 de decembro de 2020 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2021 (códigos de procedemento MR651A e MR651B)
A Orde do 31 de decembro de 2020 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2021 (códigos de procedemento MR651A e MR651B), queda modificada como segue:
O número 2 do artigo 20 queda redactado como segue:
2. O prazo máximo para o remate e xustificación dos traballos finaliza o 30 de xuño de 2022.
Disposición derradeira única
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 26 de abril de 2022